PATVIRTINTA

UAB Mažeikių autobusų parkas

Direktoriaus 2024 m. balandžio 30 d.

Įsakymu Nr. 38V

**UAB MAŽEIKIŲ AUTOBUSŲ PARKAS**

**MAŽOS VERTĖS PIRKIMŲ Tvarkos aprašas**

**I. BENDROSIOS NUOSTATOS**

 1. Mažos vertės pirkimų tvarkos aprašas (toliau – Aprašas) parengtas vadovaujantis Lietuvos Respublikos viešųjų pirkimų, atliekamų vandentvarkos, energetikos, transporto ar pašto paslaugų srities perkančiųjų, įstatymu (toliau – Komunalininkų įstatymas (**KĮ**)).

 2. Aprašas nustato prekių, paslaugų ir darbų mažos vertės pirkimų (toliau – pirkimai) būdus ir jų procedūrų atlikimo tvarką.

 3. Atlikdama mažos vertės pirkimus, UAB Mažeikių autobusų parkas (toliau – bendrovė) vadovaujasi šiuo Aprašu, taip pat Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų, įstatymu, Viešųjų pirkimų įstatymu, Lietuvos Respublikos civiliniu kodeksu ir kitais teisės aktais. Atliekant mažos vertės pirkimus, privalomai taikomos **KĮ** I skyriaus, 44 straipsnio, 47 straipsnio, 68 straipsnio 1 dalies, 90 straipsnio, 94 straipsnio 5, 6, 7 ir 9 dalies, 99 straipsnio, VI ir VII skyrių ir kitų šiame Apraše nurodytų **KĮ** straipsnių ar jų dalių nuostatos.

 4. Apraše vartojamos sąvokos:

**4.1. mažos vertės pirkimas** – tai:

4.1.1. supaprastintas pirkimas, kai prekių ar paslaugų pirkimo numatoma vertė yra ***mažesnė kaip 70 000 Eurų (septyniasdešimt tūkstančių eurų) be PVM, o darbų pirkimo numatoma vertė mažesnė kaip 174 000 Eurų (Vienas šimtas septyniasdešimt keturi tūkstančiai eurų) be PVM***;

4.1.2. supaprastintas pirkimas, *atliekamas atskiroms pirkimo dalims, kurių numatoma pirkimo vertė yra lygi mažos vertės pirkimo ribai arba ją viršija: nustatyta teisė atlikti mažos vertės pirkimą atskiroms pirkimo dalims,* ***kurių bendra vertė yra mažesnė kaip 70 000 Eurų (septyniasdešimt tūkstančių eurų) be PVM*** *to paties tipo prekių ar paslaugų sutarčių vertės, o perkant darbus –* ***mažesnė kaip 174 000 Eurų*** *(****Vienas šimtas septyniasdešimt keturi tūkstančiai eurų)*** *be PVM, neatsižvelgiant į tai, kad numatoma pirkimo vertė yra lygi mažos vertės pirkimo ribai arba ją viršija*;

**4.2. neskelbiama apklausa** – pirkimo būdas, kai bendrovė kreipiasi į tiekėjus, kviesdama pateikti pasiūlymus;

**4.3. pirkimų organizatorius** – bendrovės vadovo ar jo įgaliotojo asmens paskirtasdarbuotojas, kuris bendrovės nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma viešojo pirkimo komisija. Skiriant pirkimų organizatorių, turi būti atsižvelgiama į jo ekonomines, technines, teisines žinias ir Viešųjų pirkimų įstatymo bei kitų pirkimus reglamentuojančių teisės aktų išmanymą. Pirkimų organizatoriai gali būti tik nepriekaištingos reputacijos asmenys;

**4.4. skelbiama apklausa** – pirkimo būdas, kai bendrovė apie atliekamą pirkimą paskelbia **CVP IS** priemonėmis (užpildo skelbimą apie pirkimą, vadovaudamasi Viešųjų pirkimų tarnybos nustatyta tvarka);

**4.5. viešojo pirkimo komisija** (toliau – Komisija) – bendrovės arba jos įgaliotosios organizacijos vadovo įsakymu (potvarkiu), vadovaujantis **KĮ** 31 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus;

**4.6. pirkimų iniciatorius** – darbuotojas, kuris nurodė poreikį įsigyti reikalingų prekių, paslaugų arba darbų. Pirkimų iniciatorius pateikia techninius dokumentus, analizę bei pasiūlymus dėl planuojamo mažos vertės pirkimo atlikimo, jei pirkimų plane numatyta, kad pirkimą atliekaviešųjų pirkimų komisija.

**4.7. CVP IS** –centrinė viešųjų pirkimų informacinė sistema;

**4.8. CPO** – centrinė perkančioji organizacija;

**4.9. PVM** – pridėtinės vertės mokestis;

Kitos Apraše vartojamos sąvokos apibrėžtos **KĮ** 2 straipsnyje.

 5. Jei bendrovė nusprendžia vykdyti pirkimą kuriuo nors iš pirkimo būdų, numatytų **KĮ**, pirkimas vykdomas vadovaujantis atitinkamą pirkimo būdą ar priemonę, reglamentuojančiomis **KĮ** nuostatomis.

 6. Pirkimai atliekami laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Bendrovė, vykdydama pirkimą, siekia racionaliai naudoti tam skirtas lėšas, bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis.

 7. Planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.

 8. Bendrovės vykdomuose mažos vertės pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės. Pasiūlymams pateikti ūkio subjektų grupė neprivalo įsteigti juridinio asmens.

**II. PIRKIMŲ PLANAVIMAS IR ORGANIZAVIMAS**

 9. Pirkimo procedūros prasideda, kai:

 9.1. kai atliekama apklausa žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kt.)

 9.2. tiekėjams išsiunčiamas kvietimas dalyvauti neskelbiamoje apklausoje;

 9.3. viešųjų pirkimų tarnyba paskelbia **CVPS IS** bendrovės pateiktą skelbimą apie pirkimą, skelbimą apie projekto konkursą, reguliarų orientacinį skelbimą ar skelbimą apie kvalifikacijos vertinimo sistemą, kuriai kviečiama dalyvauti pirkime;

 9.4. tiekėjams išsiunčiamas kvietimas dalyvauti neskelbiamose derybose;

 9.5. bendrovė priima sprendimą pirkimą atlikti pagal **KĮ** 80 straipsnio 2 dalį;

 9.6. tiekėjams, su kuriais sudaryta preliminarioji sutartis, išsiunčiamas kvietimas pateikti pasiūlymą atnaujintame tiekėjų varžymesi;

 9.7. tiekėjams, kuriems leista dalyvauti dinaminėje pirkimų sistemoje, išsiunčiamas kvietimas pateikti pasiūlymą.

 10. Pirkimo (ar atskiros pirkimo dalies) ar projekto konkurso procedūros baigiasi, kai:

 10.1. išrašoma PVM sąskaita-faktūra, sąskaita-faktūra ar kiti finansinės apskaitos dokumentai, sudaroma pirkimo sutartis ir pateikiamas sutarties įvykdymo užtikrinimas, jeigu jo buvo reikalaujama, sudaroma preliminarioji sutartis, sukuriama dinaminė pirkimų sistema arba nustatomas projekto konkurso laimėtojas;

 10.2. atmetamos visos paraiškos, pasiūlymai, projekto konkurso planai ar projektai;

 10.3. nutraukiamos pirkimo ar projekto konkurso procedūros;

 10.4. per nustatytą terminą nepateikiama nė vienos paraiškos, pasiūlymo, projekto konkurso plano ar projekto;

 10.5. baigiasi pasiūlymų galiojimo laikas ir pirkimo sutartis ar preliminarioji sutartis nesudaroma dėl priežasčių, kurios priklauso nuo tiekėjų;

 10.6. visi tiekėjai atšaukia pasiūlymus, projekto konkurso planus ar projektus ar atsisako sudaryti pirkimo sutartį.

 11. Bet kuriuo metu iki pirkimo sutarties (preliminariosios sutarties) sudarymo ar projekto konkurso laimėtojo nustatymo bendrovė turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti **KĮ** 29 straipsnio 1 dalyje nustatyti principai ir atitinkamos padėties negalima ištaisyti.

 12. Bendrovė privalo įsigyti prekių, paslaugų ir darbų iš **CPO**, jeigu Lietuvos Respublikoje veikiančios centrinės perkančiosios organizacijos siūlomos prekės ar paslaugos, per sukurtą dinaminę pirkimų sistemą ar pagal sudarytą preliminariąją sutartį galimos įsigyti prekės, paslaugos ar darbai atitinka bendrovės poreikius ir bendrovė negali prekių, paslaugų ar darbų įsigyti efektyvesniu būdu, racionaliai naudodamas tam skirtas lėšas. Bendrovė privalo motyvuoti savo sprendimą neatlikti pirkimo naudojantis **CPO** paslaugomis ir saugoti tai patvirtinantį dokumentą kartu su kitais pirkimo dokumentais šio įstatymo **KĮ** 103 straipsnyje nustatyta tvarka. Šiame punkte numatytos pareigos įsigyti iš **CPO** arba per ją gali būti nesilaikoma, jeigu atliekamas mažos vertės neskelbiamas pirkimas, kurio numatoma pirkimo sutarties vertė yra ***mažesnė kaip 15 000 Eurų (penkiolika tūkstančių eurų) be PVM.***

 13. Norėdama įsigyti prekių, paslaugų ar darbų, bendrovė gali:

 13.1 atlikti pirkimą savarankiškai;

 13.2. vadovaujantis **KĮ** 91 straipsnio nuostatomis, įgalioti kitą perkančiąją organizaciją atlikti pirkimo procedūras;

 13.3. įsigyti prekių ir (arba) paslaugų iš užsienio valstybės centrinės perkančiosios organizacijos ar naudojantis užsienio valstybės centrinės perkančiosios organizacijos atlikta pirkimo procedūra, valdoma dinamine pirkimo sistema ar sudaryta preliminariąja sutartimi;

 13.4. atlikti bendrus pirkimus kartu su kitomis Lietuvos Respublikos ar kitų valstybių narių perkančiosiomis organizacijomis, vadovaujantis **KĮ** 92 ir 93 straipsnių nuostatomis;

 13.5. naudotis pagalbinės viešųjų pirkimų veiklos paslaugų teikėjų paslaugomis, kaip jos apibrėžtos **KĮ** 2 straipsnio 10 ir 11dalyse.

 14. Siekdama pasirengti pirkimui ir pranešti tiekėjams apie pirkimo planus bei reikalavimus, bendrovė gali prašyti suteikti ir gauti rinkos, taip pat nepriklausomų ekspertų, institucijų arba rinkos dalyvių konsultacijas, taip pat gali iš anksto **CVP IS** pagal Viešųjų pirkimų tarnybos nustatytą tvarką paskelbti pirkimų techninių specifikacijų projektus, vadovaujamasi **KĮ** 39 straipsnio nuostatomis.

 15. Mažos vertės pirkimus vykdo pirkimo organizatorius. Esant poreikiui, atsižvelgiant į pirkimo objekto sudėtingumą ar specifiką, perkančiojo subjekto vadovo ar jo įgalioto asmens įsakymu pirkimo procedūrų vykdymui gali būti sudaroma komisija.

 16. Tuo pačiu metu atliekamoms kelioms pirkimo procedūroms gali būti paskirti keli pirkimų organizatoriai arba sudaromos kelios Komisijos. Pirkimų organizatorius ir Komisija yra atskaitingi bendrovei ir vykdo tik rašytines jos užduotis bei įsipareigojimus.

 17. Bendrovė, siekdama užkirsti kelią pirkimuose kylantiems interesų konfliktams, kaip jie apibrėžiami **KĮ** 33 straipsnio 1 dalyje, reikalauja, kad bendrovės ar pagalbinės pirkimų veiklos paslaugų teikėjo darbuotojai, Komisijos nariai ar ekspertai, stebėtojai, dalyvaujantys pirkimo procedūroje ar galintys daryti įtaką jos rezultatams, pirkimo procedūrose dalyvautų ar su pirkimu susijusius sprendimus priimtų, tik prieš tai pasirašę konfidencialumo pasižadėjimą ir nešališkumo deklaraciją. Analogiški reikalavimai taikomi ir pirkimų organizatoriui. Konfidencialumo pasižadėjimą ir nešališkumo deklaraciją asmuo pasirašo, kai yra paskiriamas atlikti jam numatytas pareigas.

 18. Kiekviena atliekama pirkimo procedūra patvirtinama toliau nurodyta tvarka ir nurodomais dokumentais:

 18.1 žodine tvarka apklausa gali būti atliekama, kai konkrečių prekių, paslaugų, darbų sutarties pirkimo vertė yra mažesnė kaip ***15 000 Eurų (penkiolika tūkstančių eurų) be PVM***. Jei pirkimas atliekamas žodžiu, pirkimą patvirtinantys dokumentai privalomi dokumentai, PVM sąskaita–faktūra, sąskaita faktūra arba kiti finansinės apskaitos dokumentai, taip pat gali būti sutartis ir **CVP IS** paskelbta informacija apie ją, Pirkimo organizatorius pirkimo rezultatus įformina mažos vertės pirkimo tiekėjų apklausos pažymoje (**1 priedas**). Tiekėjų apklausos pažyma turi būti patvirtinta bendrovės direktoriaus. Tiekėjų apklausos pažyma gali būti nepildoma, kai pirkimo sutarties vertė ***yra mažesnė kaip 5000,00 Eurų (Penki tūkstančiai Eurų) be PVM*** arba apklausiamas tik vienas tiekėjas. Tokiu atveju visa informacija fiksuojama pirkimų žurnale;

 18.2 jei pirkimas atliekamas raštu, pirkimą patvirtinantys dokumentai yra susirašinėjimo informacija, įskaitant skelbimą apie pirkimą (jei pirkimas buvo skelbiamas) ir kitus pirkimo dokumentus, protokolai (fiksuojantys Komisijos sprendimus ar surašomi derybų ar susitikimų su tiekėjais atveju) taip pat sudaryta sutartis ir **CVP IS** paskelbta informacija apie ją, o jei sutartis sudaryta žodžiu – PVM sąskaita-faktūra, sąskaita faktūra arba kiti finansinės apskaitos dokumentai. Raštu vykdomos apklausos atlikimo tvarka:

 18.2.1. tiekėjų apklausą vykdant komisijai, apklausos rezultatai įforminami protokolu. Komisijos posėdžiai vyksta tiekėjams nedalyvaujant;

 18.2.2. tiekėjų apklausą vykdant pirkimo organizatoriui, raštu tiekėjų pateikti atsakymai (pasiūlymai) arba kita informacija fiksuojama Tiekėjų apklausos pažymoje (**1 priedas**); Tiekėjų apklausos pažyma gali būti nepildoma, kai pirkimo sutarties vertė ***yra mažesnė kaip 5000 Eurų (Penki tūkstančiai Eurų) be PVM*** arba apklausiamas tik vienas tiekėjas. Tokiu atveju visa informacija fiksuojama pirkimų žurnale. Užpildyta Tiekėjų apklausos pažyma tvirtinama perkančiojo subjekto vadovo.

 18.3 tais atvejais, kai pirkimą atlieka vienas asmuo ir jį patvirtinantys dokumentai yra saugomi to asmens elektroniniame pašte ar **CVP IS** naudotojo paskyroje, bendrovė užtikrina tokių dokumentų prieinamumą, iškilus tokiam poreikiui.

 19. Perkantysis subjektas turi teisę atlikti planinius ir neplaninius pirkimus. Neplaniniai pirkimai gali būti atliekami dėl aplinkybių (įvykių), kurių perkantysis subjektas negalėjo iš anksto numatyti ir tinkamam įmonės funkcijų vykdymo užtikrinimui yra būtina skubiai įsigyti reikalingų prekių, paslaugų ar darbų. Aplinkybės (įvykiai), kuriomis grindžiama ypatinga skuba, negali priklausyti nuo perkančiojo subjekto.

 Planavimo ir pasirengimo pirkimams dokumentai, pirkimo dokumentai, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos. Preliminariosios sutartys, pirkimo sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo pirkimo sutarties įvykdymo. Visi nurodyti dokumentai saugomi Lietuvos Respublikos dokumentų ir archyvų įstatymo nustatyta tvarka.

 20. Bendrovė **CVP IS** priemonėmis Viešųjų pirkimų tarnybai jos nustatyta tvarka pateikia per kalendorinius metus sudarytų pirkimo sutarčių, atlikus mažos vertės pirkimą, ataskaitą. Ataskaita pateikiama per 30 dienų, pasibaigus ataskaitiniams kalendoriniams metams.

21. **Pirkimo iniciatoriai**, kurie numato kalendoriniais metais atlikti prekių, paslaugų ar darbų pirkimus, jų kiekius, sąlygas bei kitą svarbią informaciją, atsižvelgiant į tiems kalendoriniams metams numatomas skirti ir biudžeto lėšas, iki kiekvienų kalendorinių metų sausio 30 d. pateikia atsakingam asmeniui informaciją apie poreikį įsigyti prekių, paslaugų ar darbų ateinančiais kalendoriniais metais. Tiek **pirkimo iniciatoriai**, tiek **pirkimo organizatoriai** gali konsultuotis bei pasitelkti specialistus-dalyko žinovus, kai reikia specialių žinių. **Pirkimų organizatorius** arba bendrovės vadovo paskirtas asmuo rengia, o bendrovės vadovas ar jo įgaliotas asmuo tvirtina planuojamų atlikti einamaisiais metais viešųjų pirkimų planus. Bendrovė turi teisę tikslinti patvirtintus pirkimų planus, ir iškilus poreikiui, įtraukti naujus pirkimus. Viešųjų pirkimų planai turi būti paskelbti kiekvienais metais ne vėliau kaip iki kovo 15 dienos, o patikslinus planuojamų atlikti einamaisiais kalendoriniais metais pirkimų planus, – ne vėliau kaip per 5 darbo dienas. Pirkimų organizatorius turi teisę tikslinti patvirtintus pirkimų planus ir, iškilus poreikiui, įtraukti naujus pirkimus.

 22. Pirkimo iniciatoriai parengia mažos vertės **pirkimo paraišką** (2 priedas), jei pirkimas nenumatytas patvirtintame pirkimų plane arba numatyta, kad pirkimą atlieka Viešųjų pirkimų komisija ir trūksta informacijos apie perkamų prekių, paslaugų ar darbų savybes (techninę specifikaciją) jų kiekius, pagrindines pirkimo sąlygas, pageidaujamus prekių pristatymo, paslaugų teikimo, darbų atlikimo terminus, pasiūlymo vertinimo kriterijus bei kitą svarbią informaciją.

**III. PIRKIMO VYKDYMAS**

 23. Mažos vertės pirkimai atliekami šiais būdais:

 23.1. neskelbiama apklausa;

 23.2. skelbiama apklausa;

 23.3. **KĮ** numatytais pirkimo būdais (atviras konkursas, ribotas konkursas, skelbiamos derybos, neskelbiamos derybos, konkurencinis dialogas, inovacijų partnerystė).

 24. Pirkimus apklausos būdu vykdo komisija ir/arba pirkimo organizatorius, atsižvelgiant į konkretaus prekių, paslaugų ar darbų pirkimo vertę:

 23.1. pirkimus vykdo komisija, kai numatomų konkrečių prekių, paslaugų sutarties pirkimo vertė ***didesnė kaip 30 000 Eurų (Trisdešimt tūkstančių Eurų) be PVM ir darbų didesnė kaip 50 000 eurų (Penkiasdešimt tūkstančių Eurų) be PVM***;

 23.2. pirkimus vykdo pirkimų organizatorius, kai konkrečių prekių, paslaugų sutarties pirkimo vertė ***mažesnė kaip 30 000 Eurų (Trisdešimt tūkstančių Eurų) be PVM ir 50 000 Eur*** ***(Penkiasdešimt tūkstančių Eurų) be PVM darbams pirkti;***

 23.3. bendrovės vadovas ar jo įgaliotas asmuo turi teisę mažos vertės pirkimą, kurio sutarties vertė, perkant prekes ir/ ar paslaugas, neviršija ***30 000 Eurų (Trisdešimt tūkstančių Eurų) be PVM***, o perkant darbus, sutarties vertė neviršija ***50 000 Eur (Penkiasdešimt tūkstančių Eurų) be PVM***, pavesti atlikti komisijai.

 24. Jei bendrovė nusprendžia vykdyti pirkimą kuriuo nors iš pirkimo būdų, numatytų **KĮ**, pirkimas vykdomas, vadovaujantis atitinkamą pirkimo būdą reglamentuojančiomis **KĮ** nuostatomis.

**IV. NESKELBIAMA APKLAUSA**

 25. Neskelbiama apklausa atliekama apklausiant vieną ir daugiau tiekėjų (Aprašo 29 punktas) arba tris ir daugiau tiekėjų (Aprašo 30 punktas).

 26. Neskelbiama apklausa atliekama žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) arba raštu (elektroniniu paštu, paštu, faksu ar kitomis priemonėmis), kai:

 26.1. kreipiamasi į vieną tiekėją šio Aprašo numatytais atvejais (Aprašo 29 punktas);

 26.2. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:

 26.2.1. pirkimo tikslas yra sukurti ar įsigyti unikalų meno kūrinį ar meninį atlikimą;

 26.2.2. konkurencijos nėra dėl techninių priežasčių;

 26.2.3. dėl išimtinių teisių, įskaitant intelektinės nuosavybės teises, apsaugos;

 26.3. jeigu bendrovė pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, bendrovei reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų;

 26.4. jeigu prekės kotiruojamos ir perkamos prekių biržoje;

 26.5. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjo atžvilgiu taikomos panašios procedūros pagal šalies, kurioje jis registruotas, teisės aktus;

 26.6 kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu:

 26.6.1. visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;

 26.6.2. pirminė pirkimo sutartis buvo sudaryta paskelbus apie pirkimą **KĮ** nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;

 26.7. jei perkamos prekės ir paslaugos naudojant reprezentacinėms išlaidoms skirtas lėšas;

 26.8. jei perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;

 26.9. jei perkamos prekės iš valstybės rezervo;

 26.10. jei perkamos licencijos naudotis bibliotekiniais dokumentais ar duomenų (informacinėmis) bazėmis;

 26.11. jei perkamos bendrovės darbuotojų mokymo ir konferencijos paslaugos;

 26.12. jei perkamos teisėjų, prokurorų, profesinės karo tarnybos karių, ekspertų komisijų, taip pat pasitelkiamų ekspertų teikiamos nematerialaus pobūdžio (intelektinės) paslaugos;

 26.13. jei perkamos prekės, gaminamos tik mokslinių tyrimų, eksperimentų, studijų ar eksperimentinės plėtros tikslais ir yra ženklinamos kaip išimtinai mokslo tikslams;

 26.14. jei perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos tiekėjo.

 27. Neskelbiama apklausa turi būti vykdoma **CVP IS** priemonėmis šiais atvejais:

 27.1. jei pirkime, apie kurį buvo skelbta **CVP IS**, nebuvo gauta paraiškų ar pasiūlymų arba visos pateiktos paraiškos ar pasiūlymai netinkami, o pirminės pirkimo sąlygos iš esmės nekeičiamos;

 27.2. kai paslaugos perkamos po projekto konkurso, apie kurį buvo skelbta **CVP IS**, jeigu pirkimo sutartis sudaroma pagal projekto konkurse numatytas taisykles ir perkama iš projekto konkurso laimėtojo arba vieno iš jų. Pastaruoju atveju į derybas į derybas kviečiami visi laimėtojai;

 27.3. apklausiant daugiau nei 1 tiekėją, išskyrus aprašo 26.2 - 26.14 numatytus atvejus;

 27.4. nors tenkinamos aprašo 27.1 - 27.3 punktų sąlygos, neskelbiama apklausa **CVP IS** priemonėmis gali būti neatliekama, kai:

 27.4.1. dėl specialaus pirkimo pobūdžio reikėtų elektroninių priemonių, įrangos ar rinkmenų formatų, kurie nėra visuotinai prieinami ar palaikomi visuotinai prieinamomis programomis;

 27.4.2. tiekėjo dokumentams parengti reikėtų naudoti rinkmenų formatus, kuriuos galima perskaityti tik naudojant patentuotas programas ar programas, kurios nėra atviros ar visuotinai prieinamos ir kurių bendrovė negali sudaryti sąlygų atsisiųsti ar jomis naudotis nuotoliniu būdu;

 27.4.3. elektroninių priemonių naudojimas pareikalautų specialios įrangos, kuri nėra visuotinai prieinama bendrovei;

 27.4.4. pirkimo dokumentuose reikalaujama pateikti modelius ar maketus, kurių neįmanoma perduoti elektroninėmis priemonėmis.

 28. Neskelbiamos apklausos vykdymas kai kreipiamasi į vieną tiekėją (Aprašo 29 punktas):

 28.1.pirkimo dokumentai gali būti nerengiami**;**

 28.2. jei nusprendžiama juos rengti, jų reikalavimai nustatomi bendrovės nuožiūra;

 28.3. kreipiamasi į tiekėją (-us) žodžiu ar raštu**.** Jei kreipiamasi raštu – nurodomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą;

 28.4.susipažinimo su pateiktais pasiūlymais procedūra gali nevykti– bendrovė gali išsyk patikrinti tiekėjo siūlomą objektą ir vertinti jo kainos priimtinumą;

 28.5. patikrinama, ar tiekėjo siūlomas pirkimo objektas atitinka bendrovės poreikius ir ar tiekėjo siūloma kaina nėra per didelė ir bendrovei nepriimtina;

 28.6. bendrovė gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas;

 28.7. jei buvo numatyta, kad pirkimo metu bus deramasi – vykdomos derybos;

 28.8. priimamas sprendimas dėl laimėtojo:

 28.8.1. laimėtoju gali būti pasirenkamas tik toks tiekėjas, kurio pasiūlymas atitinka bendrovės poreikius (o jei rengiami pirkimo dokumentai – juose nustatytus reikalavimus) ir tiekėjo siūloma kaina nėra per didelė ir bendrovei nepriimtina;

 28.8.2. jei buvo apklausti keli tiekėjai, laimėtoju išrenkamas tas, kurio pasiūlymas geriausiai tenkina bendrovės poreikius (o jei buvo rengiami pirkimo dokumentai – juose nustatytus reikalavimus) ir tiekėjo siūloma kaina nėra per didelė ir bendrovei nepriimtina;

 28.9. suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus (Aprašo 41 punktas), išskyrus atvejus, kai pirkimo sutartis sudaroma žodžiu;

 28.10. su dalyviu, kurio pasiūlymas nustatytas laimėjęs, sudaroma pirkimo ar preliminarioji sutartis.

 29. Neskelbiant apie mažos vertės pirkimą, kai prekių ar paslaugų ar darbų pirkimo vertė ***ne didesnė kaip 10 000 Eurų (dešimt tūkstančių eurų) be PVM*** kreipiantis į vieną tiekėją, gali būti perkama šiais atvejais:

 29.1. jei mažos vertės pirkime, apie kurį buvo skelbta, nebuvo gauta paraiškų ar pasiūlymų arba viso pateiktos paraiškos ir pasiūlymai yra netinkami, o pirminės pirkimo sąlygos nekeičiamos;

29.2. kai dėl įvykių, kurių bendrovė negalėjo iš anksto numatyti, būtina ypač skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo bendrovės;

29.3. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:

29.3.1. pirkimo tikslas yra sukurti ar įsigyti unikalų meno kūrinį ar meninį atlikimą;

29.3.2. konkurencijos nėra dėl techninių priežasčių;

29.3.3. dėl išimtinių teisių, įskaitant intelektinės nuosavybės teises, apsaugos;

29.3.4. šio punkto 29.3.2 ir 29.3.3 papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas bendrovės, dirbtinai sugriežtinus pirkimo reikalavimus;

 29.4. jeigu bendrovė pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, bendrovei reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų;

 29.5. jeigu prekės kotiruojamos ir perkamos prekių biržoje;

 29.6. jeigu yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą;

 29.7. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjo atžvilgiu taikomos panašios procedūros pagal šalies, kurioje jis registruotas, teisės aktus;

 29.8. kai iš to paties tiekėjo perkamos naujos paslaugos ar darbai, panašūs į tuos, kurie buvo

pirkti pagal pirminę pirkimo sutartį, kai yra visos šios sąlygos kartu:

 29.8.1. visi nauji pirkimai yra skirti tam pačiam projektui, dėl kurio buvo sudaryta pirminė

pirkimo sutartis, vykdyti, pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;

 29.8.2. pirminė sutartis buvo sudaryta paskelbus apie pirkimą **KĮ** nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;

 29.9. jei perkamos prekės ir paslaugos naudojant reprezentacinėms išlaidoms skirtas lėšas;

 29.10. jei perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;

29.11. jei perkamos prekės iš valstybės rezervo;

 29.12. jei perkamos licencijos naudotis bibliotekiniais dokumentais ar duomenų (informacinėmis) bazėmis;

29.13. jei perkamos bendrovės darbuotojų mokymo ir konferencijos paslaugos;

 29.14. jei perkamos teisėjų, prokurorų, profesinės karo tarnybos karių, ekspertų komisijų, taip pat pasitelkiamų ekspertų teikiamos nematerialaus pobūdžio (intelektinės) paslaugos;

 29.15. jei perkamos prekės, gaminamos tik mokslinių tyrimų, eksperimentų, studijų ar eksperimentinės plėtros tikslais ir yra ženklinamos kaip išimtinai mokslo tikslams;

 29.16. jei perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos tiekėjo;

 29.17. jei perkamos prekės, paslaugos ar darbai, reikalingi vandentiekio ar nuotekų sistemos, elektros sutrikimų gedimų, avarijų šalinimui;

 29.18. visais aprašo 29.1-29.17 punktuose nurodytais atvejais perkantysis subjektas gali (neprivalo) kreiptis į daugiau tiekėjų, jeigu tai objektyviai įmanoma.

 30. Neskelbiant apie mažos vertės pirkimą, kai netenkinama nei viena iš Aprašo 29.1 – 29.18 punktuose nurodytų sąlygų, kreipiantis ne mažiau kaip į tris tiekėjus, gali (neprivalo, jeigu tai objektyviai įmanoma) būti perkama, kai ***atliekami mažos vertės pirkimai, kai prekių ar paslaugų, darbų pirkimo vertė nuo 15 000 Eurų (Penkiolika tūkstančių Eurų) be PVM iki 60 000 Eurų (šešiasdešimt tūkstančių eurų) be PVM.***

 31. Neskelbiamos apklausos vykdymas, kai kreipiamasi ne mažiau kaip į tris tiekėjus (Aprašo 30 straipsnis):

 31.1. **parengiami pirkimo dokumentai.** Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis;

 31.2. pirkimo dokumentų reikalavimai nustatomi Bendrovės nuožiūra, užtikrinant, kad pirkimo dokumentai būtų tikslūs, aiškūs, be dviprasmybių ir nustatyti reikalavimai dirbtinai neribotų tiekėjų galimybių dalyvauti mažos vertės pirkime, kad tiekėjai galėtų pateikti pasiūlymus, o bendrovė nupirkti tai, ko reikia;

 31.3. jei bendrovė nusprendžia taikyti tiekėjų pašalinimo pagrindus, kvalifikacijos reikalavimus (žr. Tiekėjo kvalifikacijos reikalavimų nustatymo metodiką) ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai (toliau – reikalavimai tiekėjui). Kadangi šiai informacijai patikrinti gali būti naudojamas Europos bendrasis viešojo pirkimo dokumentas (toliau – EBVPD) (žr. **KĮ** 50 straipsnį), nurodoma informacija, ar juo naudojamasi šiame pirkime (jei taip – pateikiama nuoroda į jį: <https://ec.europa.eu/growth/tools-databases/espd/filter?lang=lt>, pateikiama informacija ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams (žr. **KĮ** 51 straipsnį). Bendrovė gali nusimatyti, jog dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo, netaikant reikalavimų dėl EBVPD;

 31.4. **nustatomas pasiūlymų pateikimo terminas.** Jis nustatomas toks, kad tiekėjui pakaktų laiko parengti pasiūlymą pagal nustatytus reikalavimus;

 31.5. vykdoma susipažinimo su pateiktais pasiūlymais procedūra. Patikrinama, ar tiekėjo siūlomas pirkimo objektas atitinka bendrovės pirkimo dokumentuose nurodytus poreikius ir ar tiekėjo siūloma kaina nėra per didelė ir bendrovei nepriimtina;

 31.6. bendrovė gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas;

 31.7. jei buvo numatyta, kad pirkimo metu bus deramasi – vykdomos derybos;

 31.8. įvertinami gauti pasiūlymai. Bendrovė ekonomiškai naudingiausią pasiūlymą išrenka, vadovaudamasi **KĮ** 64 straipsnio 1 dalyje ir 3-9 dalyse nustatytais reikalavimais. Neskelbiamoje apklausoje paprastai naudojamas kainos kriterijus;

 31.9. priimamas sprendimas dėl laimėtojo;

 31.10. suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus rezultatus(Aprašo 41 punktas), išskyrus atvejus, kai pirkimo sutartis sudaroma žodžiu;

 31.11. Su dalyviu, kurio pasiūlymas nustatytas laimėjęs, sudaroma pirkimo-pardavimo sutartis.

**V. SKELBIAMA APKLAUSA**

 32. Skelbiama apklausa atliekama **CVP IS** priemonėmis, užpildant skelbimą apie pirkimą, vadovaujantis Viešųjų pirkimų tarnybos nustatyta tvarka. Skelbiama apklausa gali būti neatliekama:

32.1. dėl specialaus pirkimo pobūdžio reikėtų elektroninių priemonių, įrangos ar rinkmenų formatų, kurie nėra visuotinai prieinami ar palaikomi visuotinai prieinamomis programomis;

 32.2. tiekėjo dokumentams parengti reikėtų naudoti rinkmenų formatus, kuriuos galima perskaityti tik naudojant patentuotas programas ar programas, kurios nėra atviros ar visuotinai prieinamos ir kurių bendrovės negali sudaryti sąlygų atsisiųsti ar jomis naudotis nuotoliniu būdu;

 32.3. elektroninių priemonių naudojimas pareikalautų specialios biuro įrangos, kuri nėra visuotinai prieinama bendrovei;

32.4. pirkimo dokumentuose reikalaujama pateikti modelius ar maketus, kurių neįmanoma perduoti elektroninėmis priemonėmis;

 33. Pirkimas skelbiamos apklausos būdu gali būti vykdomas visais atvejais (net kai Aprašas leidžia rinktis paprastesnį pirkimo būdą (neskelbiamą apklausą raštu ar žodžiu).

 34. Skelbiamos apklausos eiga:

34.1. **parengiami pirkimo dokumentai.** Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis;

 34.2. pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o bendrovė nupirkti tai, ko reikia;

 34.3. pirkimo dokumentuose turi būti:

34.3.1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;

34.3.2. techninė specifikacija;

34.3.3. bendrovės siūlomos šalims pasirašyti pirkimo sutarties sąlygos ir (arba) pirkimo sutarties projektas, jeigu jis yra parengtas, įskaitant kiekio, kainodaros, apmokėjimo tvarkos, prievolių įvykdymo terminų, sutarties peržiūros sąlygų, subtiekėjų (jeigu pasitelkiami) keitimo tvarkos aprašymą;

34.3.4. jeigu ketinama sudaryti preliminariąją sutartį, pirkimo dokumentuose turi būti preliminariosios sutarties sąlygos ir (arba) preliminariosios sutarties projektas, jeigu jis yra parengtas;

34.3.5. pasiūlymų rengimo reikalavimai;

34.3.6. jei bendrovė nusprendžia taikyti tiekėjų pašalinimo pagrindus, kvalifikacijos reikalavimus (žr. Tiekėjo kvalifikacijos reikalavimų nustatymo metodiką) ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai (toliau – reikalavimai tiekėjui). Kadangi šiai informacijai patikrinti gali būti naudojamas Europos bendrasis viešojo pirkimo dokumentas (toliau – **EBVPD**) (žr. KĮ 50 straipsnį), nurodoma informacija, ar juo naudojamasi šiame pirkime (jei taip – pateikiama nuoroda į jį: <https://ec.europa.eu/growth/tools-databases/espd/filter?lang=lt>, pateikiama informacija ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams (žr. **KĮ** 51 straipsnį). Bendrovė gali nusimatyti, jog dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo, netaikant reikalavimų;

 34.3.7. informacija, kaip turi būti apskaičiuota ir išreikšta pasiūlymuose nurodoma kaina ar sąnaudos. Į kainą ar sąnaudas turi būti įskaičiuoti visi mokesčiai;

 34.3.8. reikalavimas tiekėjams nurodyti, kokiai pirkimo daliai ir kokie subtiekėjai (jeigu jie žinomi) pasitelkiami;

34.3.9. informacija, kad tiekėjas privalo nurodyti, kuri informacija, vadovaujantis **KĮ** 32 straipsniu, yra konfidenciali;

34.3.10. informacija apie pasiūlymų pateikimo termino pabaigą, pateikimo vietą ir būdą;

34.3.11. informacija, ar bus suteikta galimybė šifruoti pasiūlymus;

34.3.12. informacija, ar susipažinimo su pasiūlymais procedūroje galės dalyvauti tiekėjai ar jų įgalioti atstovai;

 34.3.13. pasiūlymų vertinimo kriterijai ir sąlygos;

 34.3.14. informacija, ar pirkimo metu bus deramasi arba kokiais atvejais bus deramasi, ir derybų sąlygos bei tvarka;

 34.3.15. būdai, kuriais tiekėjai gali prašyti pirkimo dokumentų paaiškinimų ir tokių prašymų pateikimo terminas, informacija, ar bendrovė ketina rengti dėl to susitikimą su tiekėjais, taip pat būdai, kuriais bendrovė savo iniciatyva gali paaiškinti (patikslinti) pirkimo dokumentus;

 34.3.16. pirkimo organizatoriaus arba Komisijos narių (vieno ar kelių), kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, kontaktinė informacija;

 34.3.17. kita informacija nurodyta **KĮ** 48 straipsnyje, pirkimo dokumentuose pateikiama pagal poreikį, atsižvelgiant į pirkimo objekto specifiką;

 34.4. **nustatomas pasiūlymų pateikimo terminas.** Jis nustatomas toks, kad tiekėjui pakaktų laiko parengti pasiūlymą pagal nustatytus reikalavimus;

 34.5. minimalus pasiūlymo pateikimo terminas - 3 darbo dienos nuo paskelbimo **CVP IS** dienos;

 34.6. nustatant pasiūlymo pateikimo terminą, į jį turi būti įtraukiamas papildomas laikas, reikalingas Viešųjų pirkimų tarnybai skelbimui paskelbti (1 darbo diena);

 34.7. paskelbiamas skelbimas apie pirkimą Viešųjų pirkimo tarnybos nustatyta tvarka;

 34.8. jei gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir bendrovės iniciatyva. Tiekėjai pasiūlymus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos;

 34.9. paaiškinimai ar patikslinimai skelbiami **CVP IS** priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami bendrovės iniciatyva, jų paskelbimas **CVP IS** priemonėmis laikomas pakankamu. Paaiškinimai ar patikslinimai turi būti pateikiami likus ne mažiau 1 darbo dienai iki pasiūlymų pateikimo termino pabaigos. Jei bendrovė paaiškinimų ir patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus;

34.10. jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo, nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, skelbimas apie pirkimą turi būti patikslinamas ir informacija apie atliktus pakeitimus siunčiama visiems prisijungusiems tiekėjams;

34.11. jeigu rengiami susitikimai su tiekėjais dėl pirkimo dokumentų, tai daroma su kiekvienu tiekėju individualiai. Surašomas tokio susitikimo protokolas, jame fiksuojami visi susitikimo metu pateikti klausimai dėl pirkimo dokumentų ir atsakymai į juos. Parengtas susitikimo protokolo išrašas pateikiamas tomis pat priemonėmis ir būdu, kuriais pateikti pirkimo dokumentai. Protokolo išraše negali būti atskleidžiama informacija apie susitikimo dalyvius;

34.12. jei gauta pretenzijų – į jas atsakoma **KĮ** 109 straipsnyje nurodyta tvarka ir terminais, įvertinant ar dėl pateikto atsakymo į pretenziją būtini pirkimo dokumentų patikslinimai. Jei taip, jie teikiami šiame Apraše nustatyta tvarka ir terminais;

34.13. susipažįstama su pasiūlymais: suėjus pasiūlymų pateikimo terminui, atveriami **CVP IS** priemonėmis pateikti pasiūlymai, vadovaujantis **KĮ** 57 str. nuostatomis;

34.14. jei pasiūlymai teikiami el. priemonėmis, tuomet susipažinimo su pasiūlymais Komisijos posėdyje (vokų atplėšimo procedūroje) tiekėjai nedalyvauja ir bendrovė netekia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė. Jei pirkimo dokumentuose buvo nurodyta, jog procedūroje galės dalyvauti tiekėjai ar jų įgalioti atstovai, sudaromas dalyvavusių asmenų sąrašas. Nedalyvavusiems tiekėjams, jeigu jie to pageidauja, **CVP IS** priemonėmis pateikiama informacija apie pasiūlymus pateikusius tiekėjus ir jų pasiūlytas kainas;

34.15. įvertinami gauti pasiūlymai. Bendrovė ekonomiškai naudingiausią apsiūlymą išrenka vadovaudamasis **KĮ** 64 straipsnio 1 dalyje ir 3 – 9 dalyse nustatytais reikalavimais;

34.16. jei pirkimo dokumentuose buvo nustatyti reikalavimui tiekėjui ir nereikalauta **EBVPD**, o prašyta pateikti atitikį keliamiems reikalavimams patvirtinančius dokumentus pagal **KĮ** 51 straipsnį, patikrinama, ar pagal pateiktuose dokumentuose nurodytą informaciją tiekėjas atitinka keliamus reikalavimus;

34.17. jei pirkimo dokumentuose buvo nustatyti reikalavimai tiekėjui ir reikalauta **EBVPD**, įvertinama jame pateikta informacija ir priimamas sprendimas dėl kiekvieno pasiūlymą pateikusio dalyvio atitikties reikalavimams;

34.18. jei buvo numatyta, kad dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo, netaikant reikalavimų dėl **EBVPD**, toliau vykdoma Aprašo 34.20 punkte nurodyta procedūra;

34.19. tiekėjai informuojami apie patikrinimo rezultatus (tiekėjas atitinka/neatitinka keliamus reikalavimus). Teisę dalyvauti tolesnėse pirkimo procedūrose turi keliamus reikalavimus atitinkantys dalyviai. Jei tiekėjas šalinamas iš pirkimo, tiekėjui nurodomas pašalinimo pagrindas;

34.20. jei tiekėjas nebuvo pašalintas - vertinama, ar jo siūlomas pirkimo objektas atitinka nustatytus reikalavimus ir ar tiekėjo pasiūlyta kaina nėra per didelė ir bendrovei nepriimtina. Jei pirkimo dokumentuose buvo nurodyta, jog bus taikomas toks reikalavimas, prašoma pagrįsti neįpratai mažą kainą ar sąnaudas pagal **KĮ** 66 straipsnyje nustatyta tvarka. Tiekėjai informuojami apie vertinimo rezultatus. Bendrovė gali nevertinti viso tiekėjo pasiūlymo, jeigu patikrinusi jo dalį, nustato, kad pasiūlymas, vadovaujantis jam nustatytais reikalavimais, turi būti atmetamas;

34.21. jei pirkimo dokumentuose buvo numatyta, kad pirkimo metu bus deramasi, vykdomos derybos, siekiant geriausio pirkimo dokumentuose nurodytus bendrovės poreikius atitinkančio rezultato;

34.22. derybos vyksta laikantis toliau nurodytų sąlygų:

34.22.1. visiems tiekėjams taikyti vienodus reikalavimus, suteikti vienodas galimybes ir pateikti vienodą informaciją; teikdama informaciją, bendrovė neturi diskriminuoti tiekėjų;

34.22.2. retiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;

34.22.3. negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos. Bendrovė gali nusimatyti ir daugiau aspektų, dėl kurių nesiderama;

34.22.4. informacija apie derybų metu gautus pasiūlymus ir pasiektus susitarimus fiksuojama protokole, kuriame atspindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavę Komisijos nariai arba pirkimo organizatorius ir dalyvis, su kuriuo derėtasi, ar jo įgaliotas atstovas. Jei derybos vyksta **CVP IS** priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas **CVP IS** priemonėmis laikomas pakankamu;

34.22.5. tiekėjai kviečiami pateikti galutinius pasiūlymus;

34.22.6. bendrovė gali nesiderėti ir sudaryti pirkimo sutartį su pirminį pasiūlymą pateikusiu tiekėju, taip pat tiekėjo pirminį pasiūlymą vertinti kaip galutinį, kai jis neatvyksta į derybas ir (arba) nepateikia galutinio pasiūlymo, jeigu apie tokias galimybes nurodė skelbime apie pirkimą, kvietime patvirtinti susidomėjimą ar kituose pirkimo dokumentuose (kai dalyvauti pirkime kviečiama skelbimu apie kvalifikacijos vertinimo sistemą);

34.23. įvertinama pasiūlymo atitiktis pirkimo dokumentuose nustatytiems reikalavimams. Tiekėjai informuojami apie vertinimo rezultatus (nurodoma, ar pasiūlymas atitiko pirkimo dokumentuose nustatytus reikalavimus, ar tiekėjas pagrindė neįprastai mažą kainą ar sąnaudas (jei to buvo prašyta);

34.24. sudaroma pasiūlymų eilė. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas;

34.25. laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir tiekėjo siūloma kaina nėra per didelė ir bendrovei nepriimtina;

34.26. jei pirkime naudotas **EBVPD**, Bendrovė kreipiasi į tiekėją, kurio pasiūlymas pripažintas laimėjusiu, gali būti reikalaujama pateikti **EBVPD** nurodytą informaciją patvirtinančius dokumentus (**KĮ** 51 straipsnis). Jei šių dokumentų tiekėjas pateikti negali, jis šalinamas iš pirkimo. Jei buvo sudaroma pasiūlymų eilė – Bendrovė kreipiasi į tiekėją, kurio pasiūlymas sekantis eilėje. Jei pateikti dokumentai patvirtina **EBVPD** nurodytą informaciją, tiekėjo pasiūlymas skelbiamas pirkimo laimėtoju. Suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus (Aprašo 41 punktas), išskyrus atvejus, kai pirkimo sutartis sudaroma žodžiu. Dalyvis, kurio pasiūlymas nustatytas laimėjęs, kviečiamas sudaryti pirkimo ar preliminarios sutarties;

34.27. jei pirkime nenaudotas **EBVPD** – pirmasis pasiūlymų eilėje esantis tiekėjas ( jeigu ji nesudaroma – vienintelis pasiūlymą pateikęs ar vienintelis likęs nepašalintas tiekėjas) skelbiamas pirkimo laimėtoju, suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus ( Aprašo 41 punktas), išskyrus atvejus, kai pirkimo sutartis sudaroma žodžiu. Dalyvis, kurio pasiūlymas nustatytas laimėjęs, kviečiamas sudaryti pirkimo ar preliminarios sutarties;

34.28. jei tiekėjas, kuriam buvo pasiūlyta sudaryti pirkimo ar preliminariąją sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei buvo prašoma), arba iki bendrovės nurodyto laiko nepasirašo pirkimo sutarties ar preliminarios sutarties, ar atsisako sudaryti pirkimo sutartį ar preliminarią sutartį **KĮ** ir pirkimo dokumentuose nurodytomis sąlygomis, laikoma, kad jis atsisakė sudaryti pirkimo sutartį ar preliminarią sutartį. Tuo atveju bendrovė siūlo sudaryti pirkimo sutartį ar preliminarią sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminarią sutartį, jeigu tenkinamos **KĮ** 58 straipsnio 1 dalyje išdėstytos sąlygos;

34.29. jei priimamas sprendimas nesudaryti pirkimo sutarties ar preliminarios sutarties arba pradėti pirkimą iš naujo – suinteresuoti dalyviai apie tai informuojami, nurodant tokio sprendimo priežastis.

**VI. SUTARTIS**

35. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties sudarymo prekių tiekimo, paslaugų teikimo, darbų atlikimo laikotarpis, išskyrus pagrįstus atvejus, kai, atsižvelgiant į perkamo objekto ypatybes ir siekiant racionalaus lėšų panaudojimo, būtina šį laikotarpį pailginti. Tokie atvejai gali apimti pirkimo sutartis dėl:

35.1 elektros energijos ir šilumos, dujų, karšto ir šalto vandens, nuotekų ir atliekų tvarkymo paslaugų;

35.2. bankų ir kitų finansinių institucijų teikiamų finansinių paslaugų;

35.3. prekių nuomos, finansinės nuomos(lizingo), pirkimo išsimokėtinai;

35.4. aptarnavimo, remonto ir priežiūros paslaugų, kol įsigyjamo objekto pirkimo sutartis apima ir šias paslaugas;

35.5. dokumentų saugojimo paslaugų;

35.6. darbų ar statinio statybos techninės priežiūros paslaugų;

35.7. statinio projekto vykdymo priežiūros paslaugų arba statinio projektavimo ir statinio projekto vykdymo priežiūros paslaugų, kai šios paslaugos perkamos kartu;

35.8. investicijų projektų įgyvendinimo;

35.9. bendrovėje įdiegtų kompiuterinių programų papildomų modulių pirkimų ir jų aptarnavimo;

35.10. kitų prekių ir (ar paslaugų), kai ilgesnis kaip 3 metų prekių ir (ar) paslaugų tiekimo laikotarpis ekonominiu ar socialiniu požiūriu yra naudingesnis ir bendrovė tai pagrindžia.

36. Preliminarioji sutartis negali būti sudaryta ilgesniam kaip 8 metų laikotarpiui, išskyrus pagrįstus, su pirkimo objektu susijusius atvejus, kurie nurodomi skelbime apie pirkimą arba kvietime tiekėjams. Pirkimo sutartis preliminariosios sutarties pagrindu gali būti sudaryta ne vėliau kaip iki preliminariosios sutarties galiojimo termino pabaigos, tačiau pati pirkimo sutartis gali galioti ir ilgiau.

37. Sutartis sudaroma raštu. Žodžiu ji gali būti sudaroma tik tada, kai pirkimo sutarties vertė ***yra mažesnė kaip 15 000 Eurų (Penkiolika tūkstančiai eurų) be PVM****.*

38. Kai pirkimo sutartis sudaroma raštu, joje turi būti nurodoma:

38.1. perkamos prekės, paslaugos ar darbai, preliminarus, o jeigu įmanoma – tikslus jų kiekis;

38.2. kainodaros taisyklės (jas nustatant, gali būti vadovaujamasi Viešųjų pirkimų tarnybos patvirtinta metodika);

38.3. mokėjimo tvarka. Mokėjimo laikotarpiai turi atitikti Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo 5 straipsnyje nustatytus reikalavimus;

38.4. sutarties prievolių įvykdymo terminai;

38.5. sutarties peržiūros sąlygos ar pasirinkimo galimybės, jeigu tai numatoma;

38.6. subtiekėjai, jeigu vykdant pirkimo sutartį jie pasitelkiami, ir jų keitimo tvarka;

38.7. informacija, kad jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas bendrovei įsipareigoja, kad pirkimo sutartį vykdys tik tokią teisę turintys asmenys;

38.8. kita informacija, nurodyta **KĮ** 95 straipsnyje, pirkimo sutartyje pateikiama pagal poreikį, atsižvelgiant į pirkimo objekto specifiką.

39. Pasirašant ar nutraukiant pirkimo sutartį, preliminariąją sutartį, vykdant ir keičiant pirkimo sutartį bendrovės ir tiekėjo bendravimas bei keitimasis informacija gali vykti ne **CVP IS** priemonėmis. Pirkimo sutartis ar preliminarioji sutartis keičiama vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis.

40. Vykdant pirkimo sutartį, **PVM** sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „E. sąskaita“ priemonėmis, išskyrus **KĮ** 34 straipsnio 12 dalyje nustatytus atvejus ir kai pirkimo sutartis sudaroma žodžiu.

**VII. INFORMACIJOS APIE PIRKIMUS TEIKIMAS**

41. Bendrovė suinteresuotiems kandidatams ir suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis, arba sprendimą leisti dalyvauti dinaminėje pirkimo sistemoje, pateikia **KĮ** 68 straipsnio 2 dalyje nurodytos atitinkamos informacijos, kuri dar nebuvo pateikta atliekant pirkimo procedūrą, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkantysis subjektas taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. Šioje dalyje nurodyto reikalavimo gali būti nesilaikoma, kai supaprastinto pirkimo atveju pirkimo sutartis, kurios numatoma vertė ***neviršija 15 000 Eurų (Penkiolika tūkstančių eurų) be PVM***, sudaroma preliminariosios sutarties pagrindu.

42. Bendrovė laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jas pradžios Viešųjų pirkimų tarnybos tvarka turi paskelbti **CVP IS**. Šis reikalavimas netaikomas pirkimams, kai pasiūlymas pateikiamas žodžiu arba pirkimo sutartis sudaroma žodžiu, pirkimams, kurie atlikti, neskelbiant apie pirkimą bei esant **KĮ** 79 straipsnio 1 dalies 3 punkto b ir c papunkčiuose ir 6 dalies 5, 6, 7 punktuose nustatytoms sąlygoms, jeigu jų metu laimėjusiu dalyviu nustatomas fizinis asmuo, ir esant **KĮ** 79 straipsnio 1 dalies 3 punkto a papunktyje nustatytai sąlygai, taip pat laimėjusio dalyvio pasiūlymo, pirkimo sutarties ar preliminariosios sutarties dalims, kai nėra techninių galimybių tokiu būdu paskelbti informacijos. Tokiu atveju bendrovė turi sudaryti galimybę susipažinti su nepaskelbtomis laimėjusio dalyvio pasiūlymo, pirkimo sutarties ar preliminariosios sutarties dalimis.

43. Bendrovė **CVP IS** priemonėmis Viešųjų pirkimų tarnybai jos nustatyta tvarka pateikia visų per kalendorinius metus sudarytų toliau išvardintų pirkimo sutarčių ataskaitą:

43.1. pirkimo sutarčių, kurios buvo sudarytos žodžiu arba sudarytos po pirkimo, kuriame pasiūlymas pateiktas žodžiu;

43.2. pirkimo sutarčių, kai sutartis buvo sudaryta atliekant pirkimą neskelbiamos apklausos būdu su fiziniu asmeniu šiais atvejais:

43.2.1. jeigu patiekti, paslaugas suteikti ar darbus gali atlikti tik konkretus tiekėjas dėl to, kad konkurencijos nėra dėl techninių kliūčių;

43.2.2. jeigu patiekti, paslaugas suteikti ar darbus gali atlikti tik konkretus tiekėjas dėl išimtinių teisių, įskaitant ir intelektinės nuosavybės teise, apsaugos;

43.2.3. jeigu perkamos bendrovės darbuotojų mokymo ir konferencijų paslaugos;

43.2.4. jeigu perkamos ekspertų komisijų, komitetų, tarybų narių, taip pat pasitelkiamų ekspertų teikiamos nematerialaus pobūdžio (intelektinės) paslaugos;

43.2.5. jeigu perkamos prekės, gaminamos tik mokslinių tyrimų, eksperimentų, studijų ar eksperimentinės plėtros tikslais ir yra ženklinamos kaip išimtinai mokslo tikslams skirtos prekės;

43.3. kai pirkimo tikslas buvo sukurti arba įsigyti unikalų meno kūrinį;

43.4. pirkimo sutarčių, kai nebuvo techninių galimybių Viešųjų pirkimų tarnybos nustatyta tvarka paskelbti laimėjusio dalyvio pirkimo sutarties ar preliminariosios sutarties dalį;

43.5. ataskaita pateikiama per 30 dienų, pasibaigus kalendoriniams metams.

**VIII. GINČŲ NAGRINĖJIMAS**

44. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos vadovaujantis **KĮ** VII skyriaus nuostatomis.

**IX. BAIGIAMOSIOS NUOSTATOS**

45.Pasikeitus šiame Apraše minimiems teisės aktams ar rekomendacinio pobūdžio dokumentams, taikomos aktualios tų teisės aktų ar rekomendacinio pobūdžio dokumentų redakcijos nuostatos. Aprašu vadovaujamasi tiek, kiek jis neprieštarauja imperatyvioms teisės aktų nuostatoms.

UAB Mažeikių autobusų parkas mažos vertės pirkimų aprašo

1 priedas

|  |
| --- |
| TVIRTINU |
| Direktorius |
| *(parašas)* |
|  |
| *(vardas, pavardė)* |

**MAŽOS VERTĖS PIRKIMO APKLAUSOS PAŽYMA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

Mažeikiai

|  |  |
| --- | --- |
| Pirkimo objekto pavadinimas: |  |
| Paraiškos data ir Nr. |  |
| Pirkimo būdas  |  |
| Pirkimo būdo pasirinkimo pagrindas *(nustatytas, vadovaujantis mažos vertės pirkimų tvarkos aprašu)*: |  |
| Skelbimo paskelbimo data ir Nr. *(jei vykdomas skelbiamas pirkimas)*: |  |
| Pasiūlymų vertinimo kriterijus (*kaina, kokybė, sąnaudos*): |  |
| Ar pirkimas atliktas CVP IS priemonėmis *(taip/ne)*:  |  |
| Ar tai žaliasis pirkimas?  |  |
| Kokiu būdu apklausti tiekėjai? (žodžiu/raštu) |  |

**Apklausti / pateikę pasiūlymus tiekėjai:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Adresas, interneto svetainės,el. pašto adresas, telefono, fakso numeris ir kt. | Pasiūlymą pateikusio asmens pareigos, vardas, pavardė |
|  |  |  |  |
|  |  |  |  |
|  |  |  |  |
|  |  |  |  |

**Tiekėjų siūlymai:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Siūlymo data ir laikas | Pasiūlymo kaina ir kitos charakteristikos |
| (nurodyti konkrečias charakteristikas) |
|   |   |   |   |
| 1 |  |   |   |   |   |   |
| 2 |  |   |   |   |   |   |
| 3 |   |   |   |   |   |   |

**Pasiūlymų vertinimas:**

|  |  |
| --- | --- |
| Kokybinio parametro ar sąnaudų aprašymas | Pasiūlymo įvertinimo balas |
| *Tiekėjo 1 pavadinimas* | *Tiekėjo 2 pavadinimas* | ... |
|  |  |  |  |
|  |  |  |  |
|  |  |  |  |
| **Bendras pasiūlymo balas, įskaitant kainą** |  |  |  |

**Laimėjusiu pripažintas tiekėjas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastabos:**

|  |  |  |  |  |
| --- | --- | --- | --- | --- |
| 1. Ar sudaryta pasiūlymų eilė: taip |  |  ne |  |  |

|  |  |  |  |  |
| --- | --- | --- | --- | --- |
| 2. Ar tiekėjai informuoti taip |  |  ne |  |  |

|  |  |  |  |  |
| --- | --- | --- | --- | --- |
| 3. Ar buvo vedamos derybos taip |  |  ne |  |  |

|  |  |  |  |  |
| --- | --- | --- | --- | --- |
| 4. Ar gautos pretenzijos taip |  |  ne |  |  |

5. Kitos pastabos:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| *(pirkimo organizatoriaus pareigos)* |  | *(parašas)* |  | *(vardas ir pavardė)* |

UAB Mažeikių autobusų parkas mažos vertės pirkimų aprašo

2 priedas

 TVIRTINU

|  |
| --- |
| Direktorius |
| *(vardas, pavardė)* |
|  |
| *(parašas)* |
| *(rezoliucija)* |

**MAŽOS VERTĖS PIRKIMO PARAIŠKA**

20\_\_\_ m.\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_

Mažeikiai

|  |  |  |  |  |  |  |
| --- | --- | --- | --- | --- | --- | --- |
| **Eil.** **Nr.** | **Pirkimo objekto pavadinimas** | **BVPŽ kodas** | **Pirkimo objekto aprašymas:** *ketinamų pirkti prekių, paslaugų ar darbų savybės, kokybės reikalavimai* | **Kiekis ar apimtys** *(atsižvelgiant į visą pirkimo sutarties trukmę su galimais pratęsimais)* | **Orientacinė vieneto kaina Eur be PVM** | **Orientacinė planuojamos sudaryti sutarties vertė Eur be PVM** |
| 1. |  |  |  |  |  |  |
| **Suma iš viso Eur su PVM:** |  |
| **Numatoma pirkimo sutarties trukmė (be pratęsimų): su pratęsimais:** |
| **Prekių pristatymo, paslaugų suteikimo ar darbų atlikimo terminai:**  |
| **Ekonomiškai naudingiausias pasiūlymas išrenkamas pagal:** |
| Pasirenkamas vertinimo kriterijus:☐kaina ☐sąnaudos ☐kainos ar sąnaudų ir kokybės santykis | sąnaudų vertinimo kriterijaus parametrai *(jei taikomi, išvardinti)*: |
| **Siūlomų kviesti tiekėjų sąrašas** *(* *jeigu paraiška teikiama dėl pirkimo, kuris bus vykdomas apie jį neskelbiant)*:  |
| **Informacija apie pirkimą (pažymėti):** |  Taip Ne |
| Ar pirkimas įtrauktas į metinį pirkimų planą? *(nurodyti plano eilutę)* | [ ]  [ ]  |
| Ar taikomi tiekėjų kvalifikacijos reikalavimai? *(jei taikomi, pridėti)* | [ ]  [ ]  |
| Ar taikomi neprivalomi tiekėjų pašalinimo pagrindai? *(jei taikomi, pridėti)* | [ ]  [ ]  |
| Ar taikomi kokybės vadybos / aplinkos apsaugos standartai? *(jei taikomi, pridėti)* | [ ]  [ ]  |
| Ar prekės, paslaugos, darbai yra CPO.LT kataloge? | [ ]  [ ]  |
| Ar pirkimas bus vykdomas per / iš CPO? *(jei Ne - pateikiamas tokio sprendimo pagrindimas)* |  [ ]  [ ]  |
| Ar pirkimas bus vykdomas CVP IS priemonėmis? | [ ]  [ ]  |
| Ar tai žaliasis pirkimas? | [ ]  [ ]  |
| **Pirkimų iniciatoriaus siūlymas:** | Taip Ne |
| Ar pirkimą pavedama vykdyti Pirkimų organizatoriui? | [ ]  [ ]  |
| Ar pirkimą pavedama vykdyti Viešųjų pirkimų komisijai? | [ ]  [ ]   |
| Ar pirkimą pavedama vykdyti Įgaliotajai organizacijai? | [ ]  [ ]   |

|  |
| --- |
| **Pridedama:** * + - 1. Techninė specifikacija;
			2. Kiti dokumentai *(tiekėjų kvalifikacijos reikalavimai, neprivalomi tiekėjų pašalinimo pagrindai, kokybės vadybos / aplinkos apsaugos standartai, pagrindimas dėl pirkimo neskaidymo į dalis, pagrindinės sutarties sąlygos ir kt.)*
 |
| **Už pirkimų planavimą, organizavimą ir organizavimo priežiūrą atsakingo asmens pastabos:** *(nurodoma pirkimo vertė, siūlomas pirkimo būdas ir kt.)* |

|  |  |  |  |  |
| --- | --- | --- | --- | --- |
| (Pirkimų iniciatoriaus pareigos) |  | (parašas, data) |  | (vardas, pavardė) |
| (Pirkimų organizatoriaus pareigos) |  | (parašas, data) |  | (vardas, pavardė) |
| (Finansininko pareigos) |  | (parašas, data) |  | (vardas, pavardė) |